Shanyane Guesthouse | LekkeSlaap
Shanyane Guesthouse is ideaal geleë naby die R510-pad in die hoofstraat in Lephalale (Ellisras). Die gastehuis is gerieflik in die dorp geleë en tog bied dit al die rustigheid en stilte van die platteland.
Lephalale (Ellisras) is net 95 km van die Groblersbrug-grenspos na Botswana geleë en Shanyane Guesthouse waarborg 'n goeie nagrus in 'n gemaklike bed asook 'n smullekker en stewige plaasontbyt wat sommer vinnig jou batterye sal herlaai en jou sal voorberei vir die dag se ry en avonture.
Verblyf word in dubbelkamers en 'n gesinskamer aangebied. Elke kamer het 'n en suite-badkamer met 'n stort of 'n bad, lugversorging, yskas, 'n TV met DStv, gratis WiFi, 'n haardroër, koffie- en teemaakgeriewe en tuisgemaakte beskuit.
Smullekker ontbyt word daagliks bedien. Aandete en ontbytpakkies is op versoek beskikbaar.
Gaste kan rustig gaan wandel in die groot tuine en hierdie lowergroen oase in die Bosveld geniet. Gaan koel af in die swembad of braai 'n vleisie op die kole. Ons het veilige parkeerplek op die perseel beskikbaar.